














Granda bibliografio de Ido 


Enkondukaj klarigoj 

La 317-paĝa verko Bibliogra- 
fio di Ido, aperinta en 2020, 
estas tutcerte gravega inter- 
lingvistika monumento, kiu 
detale raportas pri la disvolviĝo 
de la planlingvo Ido. Interesa- 
toj sciu, ke tiu verko konsult- 
eblas en la Biblioteko de urbo 
La Chaux-de-Fonds kadre de 
ĝia Centro de Dokumentado kaj 
Esploro pri la Lingvo Interna- 
cia (CDELI), sub la signaturo 
lA TC I71. 

Antaŭ ol prezenti tiun ver- 
kon, ni rememorigu, ke la 
planlingvo Ido rezultis el la 
laboro de la franca filozofo kaj 
matematikisto Louis Couturat 
(1868-1914), kiu en 1903 fa- 
MIĝISs per grava verko Histoire 
de la Langue Universelle. 
Sekve al tiu publikigo Louis 
Couturat mem kunvokis en 
Parizo en 1907 delegacion por 
adopto de internacia lingvo, kiu 
fakte naskis la lingvon Ido, kiu 
grandparte konsistas el reformo 
de esperanto. 

Fakte tiu Bibliografio di Ido 
de julio 2020 estas la tria pli- 
bonigo de verko unue kunver- 
kita de Tazio Carlevaro kaj 
Reinhard Haupenthal, kiun 
Haupenthal mem Publikigis en 
1999 per sia eldonejo Iltis en 
Saarbrucken (Germanio). Tiu 
verko konsulteblas en CDELI 
sub la signaturo Li TC I71. 


En 2001. Tazio Carlevaro 
mem republikigis tiun broŝu- 
ron, kun kelkaj plibonigoj, ĉe 
sia eldonejo Hans Dubois en 
Bellinzona. Fakte, ambaŭ eldo- 
noj de 1999 kaj 2001 estas 
konsiderataj kiel la unua el- 
dono de la Bibliografio di Ido. 

Poste aperis en 2015 dua 
eldono, kun korektoj kaj Tegis- 
tro de novaj verkoj, kiun grand- 
parte redaktis Reinhard Hau- 
penthal. 

Sekve, danke al la plua ne- 
lacigebla esplora kaj redakta 
laboro de Tazio Carlevaro, en 
kunlaboro ne nur kun Reinhard 
Haupenthal, sed ankaŭ kun la 
Italo Tiberio Madonna kaj la 
portugalo Goncalo Neves, pre- 
tiĝis la nuna tria eldono de tiu 
Bibliografio di /do, komple- 
tigita ĝis julio 2020. Reinhard 
Haupenthal, kiu mortis pro 
kancero la 298 de septembro 
2016, bedaŭrinde ne vidis la 
frukton de sia helpado. 

Tiu Bibliografio di Ido kon- 
sistas el 317-paĝa dokumento 
Je formato A4 sub ISBN- 
registro 278-88-87282-41-2, 
kiu senpage kapteblas el la 
retejo WWw.taziocarlevaro.ch. 
Ĝi konsulteblas en CDELI sub 
la signaturo Li TC 71. Temas 
do pri verko ne aĉetebla, kiun 
Interesatoj devas mem konsulti 
aŭ kapti el la retejo de Tazio 
Carlevaro. 


—Ĵ 





de Claude 
Gacond 

Poliglota enkonduko 
internaciigas ĉi tiun verkon 

La enkonduka teksto al tiu 
tria versio de la Bibliografio di 
ldo aperas ripete en ses lingvaj 
variantoj: ida, angla, esperanta, 
franca, germana kaj itala. Tiu 
plurlingveco vere internaciigas 
ĝian konsultadon. Tiel ĝi fa- 
riĝas komprenebla eĉ al publi- 
ko verŝajne ĝis nun ne reale 
informita pri la planlingva ideo 
mem. Se tiu publiko eble konas 
la ekziston de esperanto, ĝi 
tutcerte kaj verŝajne nenion 
scias pri la disvolviĝo de la 
lingvo ido, kiel ĝenerale estas 
por la esperantistoj mem. Jen 
tiu enkonduka teksto: 

Ido estas planlingva projekto, 
kiu longtempe konkuris kun 
Esperanto. Gin grandparte el- 
laboris Louis Couturat (1868- 
1914), brila franca filozofo kun 
granda intereso por matematika 
logiko. La celo de Couturat es- 
tis konstrui lingvon sur la bazo 
de Esperanto, kiu faciligu la 
laboron de la intelekto: do li 
celis lingvon precizan, kun gran- 
da semantika analizpovo. Li 
opiniis, ke tia lingvo devas esti 
daŭre perfektigebla, laŭ la evo- 
luo de la sciencaj konoj. 

En 1901, okaze de la Univer- 
sala Ekspozicio en Parizo, Cou- 
turat fondis Delegacion por la 
Akceptigo de Internacia Lingvo. 
Supozeble li elpensis tiun el- 
paŝon surbaze de siaj spertoj 
dum la Unua Internacia Kon- 
greso de Filozofio, kiu okazis 
samjare, ankaŭ ĝi en Parizo. 
Unuamomente, multaj kolegoj 
liaj, kaj interesataj sciencistoj 
esperantistaj, konsentis parto- 
preni. La esperantistoj helpis 


tiun Delegacion konatiĝi kaj 
akiri novajn adeptojn, mem- 
brojn kaj subtenantojn. 

La celo estis proponi al la In- 
ternacia Asocio de la Akademioj 
(Associaton internationale des 
Academies), ke ĝi decidu selek- 
ton inter la ĝis tiam prezentitaj 
planlingvoj, por ke ekzistu pli- 
malpli oficiale agnoskita inter- 
nacia planlingvo. Couturat iĝis 
sekretario de la Delegacio. 

La Delegacio iĝis ĉiam pli 
grava. Multaj personecoj el la 
scienco kaj el la politiko parto- 
prenis ĝin. Kaj multaj plej mal- 
samaj organizaĵoj aliĝis al ĝi. 
Sed en 1907, la kongreso de la 
Asocio de la Akademioj decidis 
rifuzi la demandon, ĉar ĝi kon- 
sideris sin nekompetenta. 

Tiam la delegacia komitato 
decidis, ke ĝi mem elektos re- 
komendotan planlingvon. Ĉiuj 
opiniis, ke temos pri Esperanto, 
ne nur pro la fakta superrego 
de la esperanto-parolantoj in- 
ter la membroj kaj la subten- 
antoj de la Delegacio, sed an- 
kaŭ kaj ĉefe pro tio ke inter 
1900 kaj 1907 la Esperanto- 
movado eee disvastiĝis, precipe 
en Francio. 

Fine de 1907 la Komitato kun- 
venis en Parizo. Ĝi decidis adop- 
ti principe Esperanton, sub la 
kondiĉo, ke oni enkonduku en 
ĝin la reformojn prezentitajn 

fare de iu mistera “Ido”, en bro- 

ŝureto speciale presita por la 
okazo, kaj kiun neniu pli frue 
iam vidis. Sed Couturat ne ka- 
pablis akiri la konsenton de la 
esperantistoj al sia projekto. 

Ĉirkaŭ Ido naskiĝis movad- 
eto, kiu rapide grandiĝis. La 
lingvon flegis la Ido-Akade- 











mio, kiu ĝin reformis kaj pli- 
bonigis ĝis 1913, kiam ĝi deci- 
dis starigi “periodon de stabi- 
leco”. Fakte la ĉiama reforma- 
do grave malhelpis la firmigon 
de la Ido-movado. Kaj ĝi estis 
ekonomie malavantaĝa, ĉar la 
lernolibroj kaj vortaroj tro rapi- 
de malnoviĝis, eĉ antaŭ ol ili 
estis plene forvenditaj. 

La kresko de la Ido-movado 
haltis unuamomente en 1914 
pro la militeksplodo, kaj pro la 
subita morto de Couturat sekve 
al aŭtomobila akcidento. Post 
la unua mondmilito la renaski- 
ĝo de Ido estis rapida kaj inten- 
sa. Sed la diversaj faŝismoj, la 
dua mondmilito, internaj lin- 
gvaj konfliktoj, la naskiĝo de 
novaj planlingvoj, malhelpis 
pluan kreskon de Ido, kiu male 
ekde la tridekaj jaroj reduktiĝis. 
Nun restas movadeto, kiu plu 
eldonas sian revuon “Progreso”, 

Nia katalogo celas konservi 
detalan bibliografian scion pri 
la lingva kreitaĵo nomata “Ido”, 
kiu estas la sola projekto (krom 
Esperanto kaj Volapiik) en kiu 
aperis multaj revuoj kaj libroj, 
en kiu ekzistas ne nur propagan- 
distoj, sed ankaŭ geedzoj kaj 
familioj mikslingvaj, en kiu kre- 
iĝis interesa originala literaturo, 
nepre leginda. Ni komencis tiun 
ĉi laboron en 1975, kun la espero 
atingi finon en 1978, okaze de 
la 70jara datreveno de la naski- 
ĝo de Ido. Fakte, ĝi aperas nur 
nun, okaze de la 90“ datreveno. 
Ni estas homoj laboremaj, sed 
la taskoj, kiuj absorbis nin dum 
tiu 20jara “malfruo”, estis ja 
multaj. Kaj certe Ido-bibliogra- 
fio ne apartenas al la grupo de 
niaj plej urĝaj taskoj. 


Prezento de la bibliografio 
Sekve al tiuj enkondukaj vor- 
toj, Tazio Carlevaro prezentas 
la Bibliografion de Ido per ĉi 
tiuj vortoj: La verko prezentas 
unue Liston de la libroj laŭ la 
aperjaro. Sekvas la Listo de la 
libroj laŭ la nomo de la autoroj 
(aŭ laŭ la titolo). Tria parto 
koncernas la librokolektojn, kaj 
fine lasta parto koncernas la 
periodaĵojn en Ido. 
Kompreneble, nia laboro ne 
estas perfekta, ĉar ni povis nur 
parte enketi por havi en la ma- 
noj vere ĉiujn ekzemplerojn de 
la menciitaj libroj kaj revuoj. 
luj verkoj menciiĝis nur tra re- 
Cenzo au per artikolo aperinta 
en periodaĵo. Tion ni tamen 
specife indikis. La redakton gvi- 
dis Tazio Carlevaro, dum Rein- 
hard Haupenthal akurate kaj 











Louis Couturat 

skrupule reviziis la tuton. Li kon- 
tribuis per la titoloj, kiujn li 
mem posedas, aŭ kiujn li pro- 
praokule vidis. Sed ni utiligis 
ankaŭ tre gravajn bibliogra- 
fiajn verkojn al ĉiuj konatajn. 

Konklude al sia enkonduko 
Tazio Carlevaro esprimas dank- 
emon al ĉiuj kunlaborintoj kaj 
ankaŭ al la indikontoj de even- 
tualaj eraroj. La utiligo de la 
redakta sistemo, kiun li elektis, 
facile ebligos korekton kaj 


reprodukton. 


Antaŭ ol raporti pri la certe 
granda valoro de tiu bibliogra- 
fia verko, mi, Claude Gacond, 
unue mencios, kiel mi konatiĝis 
kun Tazio Carlevaro kaj kiel bal- 
daŭ disvolviĝis nia kunlaboro. 

Komence de mia instruista 
kariero en la vilaĝo La Sagne 
ekde 1954, mi tuj provis havi 
kontaktojn kun la esperantistoj 
de la Neŭŝatela Montaro. Tiam 
pli malpli ankoraŭ funkcietis la 
ĉaŭdefona esperanto-grupo, kiu 
monate kunsidis en la domo de 
la iamaj geedzoj Jules kaj Ma- 
thilde Wolf. Post la morto de 
Jules (1887-1944), lia vidvino 
Mathilde (1879-1970) heroe 
plue kunsidigis en sia hejmo la 
fantomiĝantan esperanto-gru- 
pon. Mi tuj konsentis alporti 
mian helpon al ĝia revivigo kaj 
instigis la tiamajn grupanojn kaj 
ĉefe la gejunulojn, kiujn mi 
varbis, ekkonsulti la librojn de 
la grupa biblioteko kaj siavice 
raporti pri sia legaĵo. 

Sed montriĝis, ke la grupa 
biblioteko estis kaŝita en ŝranko 
malfacile atingebla. Fakte ni 
malkovris ĝin kaŝita malantaŭ 
amaso da kestoj kaj malnovaj 
mebloj funde de la Wolfa dom- 


subtegmentejo! Kiam ni grupe 
vizitis tiun lokon, mi ricevis 
kvazaŭ donace tiun retrovitan 
libraron, kun la tasko refunkci- 
igi la grupan bibliotekon. Bal- 
daŭ saloneto supre de la popol- 
doma turo estis al ni afable dis- 
ponigita por refunkciigi tiun 
bibliotekon, kiun ĉefe frekven- 
tis gejunuloj. Sed bedaŭrinde 
somere tiu legejo ege varmegis 
kaj vintre ne estis hejtebla. Pli 
konvenan lokon ni serĉis. Tiam 
Fernand Donze, kun kiu mi stu- 
dis etnografion en la Neŭŝatela 
Universitato, fariĝis nova di- 
rektoro de la urba biblioteko. 
Kiam mi raportis al li pri nia 
problemo, li tuj proponis kon- 
venan bretaron por la instalado 
de nia esperanto-biblioteko, tio 
je preciza kondiĉo: Ke ni pretu 
helpi la bibliotekiston, kiam 
alvenos la momento katalogi 
tiun libraron. Fakte baldaŭ 
kreskadis tiu libraro, ĉar rapide 
diskoniĝis tiu saveblo por li- 
braroj en pereo. Ne nur libraroj 
esperantistaj estis al ni propo- 
nitaj, sed ankaŭ verkoj kaj pe- 
riodaĵoj en aliaj planlingvoj: 
ĉefe volapuk, ido, occidental. 
Tiel la biblioteko de urbo La 
Chaux-de-Fonds, tra mia kana- 
lo, baldaŭ fariĝis savejo de do- 
kumentaroj el plej diversaj plan- 
lingvoj, kio tuj venigis la hel- 
pan kunlaboron de Reinhard 
kaj Irmi Haupenthal. 

Tial, kiam Tazio Carlevaro, 
ĵus lerninta idon en la sesdekaj 
jaroj de la pasinta jarcento, 
venis min renkonti en La Sa- 
gne, por informiĝi, ĉu mi konas 
junajn idistojn, mi povis montri 
al li multajn librojn en ido en 
la ĉaŭdefona biblioteko, kie 














CDELI estis en kreado. Be- 
daŭrinde mi konis nur mal- 
Junajn idistojn, tiam mi instigis 
lin al partopreno kun subven- 
cio en la novjara junulara es- 
peranto-renkonto okazonta 
en Germanio. Ĝin li efektive 
vizitis, aldonante tiel al sia prak- 
tiko de ido tiun de esperanto. 

Malkovrinte ne nur la id- 
aĵojn, sed ankaŭ la alilingvajn 
riĉaĵojn amasiĝintajn en la 
ĉaŭdefona biblioteko, Tazio 
Carlevaro fariĝis pli kaj pli 
regula vizitanto kaj baldaŭ 
aktiva kunlaboranto de la 
stariĝanta CDELI. Post sia 
edziĝo, komence de sia kura- 
cista profesio disvolviĝanta en 
neŭŝatela hospitalo, li eĉ in- 
staliĝis familie en Les-Hauts- 
Geneveys, vilaĝo situanta inter 
Ĉaŭdefono kaj Neŭŝatelo. Ekde 


tiam komenciĝis lia aktiva 
kunlaboro kadre de CDELI 
mem kaj ankaŭ de Kultura 
Centro Esperantista. 

Post tiuj historiaj rememor- 
igoj pri niaj reciprokaj kontak- 
toj, mi nun raportu pri la libro 
Bibliografio di Ido. Tiurilate 
gravas tuj mencii, ke ĝi konsis- 
tas el du partoj. La unua listigis 
la librojn laŭ ties aperjaro ekde 
1900 ĝis 2020 sekve al enkon- 
duka listigo de la nedatitaj ver- 
koj. Kaj la dua parto alfabete 
relistigas ĉiujn librojn laŭ ties 


aŭtoroj kaj tradukistoj, post 


enkonduka listo de la anonimaj 
verkoj. 

Tiu duobla aŭ eĉ plurobla 
registro de la publikaĵoj, kiam 
ekzistas pluraj aŭtoroj, faciligas 
ties trovon. Kaj tre precizaj mal- 
longigoj aldonas ĉiam necesajn 








D-ro Carlevaro 
gvidante kurson 
en Kultura Centro 
Esperantista 
(KCE), 1974. 

lI - Bogard, E.: Pierrot, 
E.: Idaji./recueil de 
textes divers/. Thaon- 
les-Vosges 1926: Ido- 
kontoro. /246/p. 
CDELI: Li HM148 

2 - Bogard, E.: Pierrot 
E.::- Mikra Petrus. 
Korista puero. Da E.B., 
E.P. Thaon-les-Vosges/ 
1926/: Ido-kontoro. 24p. 
(Biblioteko Sacerdotala 
N-ro2). IEMW: 
701.727-B.6: CDELI: Li 
EW 110: RH: 262/73 

3 - Bismark, Hans: 
Svensk Ido-Ordbok, 
Hoting/1926/:Svensk 
Varlds-sprakstiding. 
147p. CDELI: Li EW 
58: RH: 79-295 


2 Esperanta traduko: L. 
de Beaufront ne estas 
la aŭtoro de tiu ĉi 
verko. En BFL, 1927/ 
102-103, p. 308, L. de 
B. ja rakontas ke li “tre 
forte surpriziĝis” (Je fus 
tres fortement surpris) 
kiam li ricevis la verkon 
de Kostaika, somere de 
1926. En letero kiun L. 
de B. aperigas en la 
menciita revuo, la eldo- 
nejo Trejos Hermanos 
informas ke la verkon 
kunmetis la direktanto 
Juan Trejos surbaze de 
la verko de L. de Beau- 
front. Jen. 


3 Legu pri tio en la n-ro 
1:1982 de la revuo 
Planlingvistiko. 

precizigojn pri aŭtoroj, biblio- 
tekoj, eldonejoj, lingvoj, lokoj, 
pseŭdonomoj, redaktejoj, ktp. 

Registrado de verko se eble 
indikas sub kiu signaturo ĝi es- 
tis registrita ĉe CDELI kaj ĉe 
la Esperanto-Muzeo en Vieno 
kaj se eble ankaŭ ĉe la kolekto 
de Reinhard Haupenthal. Jen 
hazarde tri ekzemploj el la jaro 
1926: ' 

La unua ekzemplo indikas, 
ke la koncerna verko 246-paĝa 
konsulteblas nur ĉe CDELI. 
Kaj la signaturo eĉ alportas la 
informon, ke la libron CDELI 
heredis de Henri Meyer el 
Elzette en Luksemburgio. 

La dua ekzemplo, ankaŭ ĝi 
verko de E. Bogard, 24-paĝa, 
konsistas fakte el la dua numero 
de la kolekto Biblioteko Sacer- 
dotala. Ĝi konsulteblas ĉe la 
Internacia Esperanto-Muzeo en 
Vieno, en CDELI kaj en la 
kolekto de Reinhard Haupen- 
thal. La signaturo de CDELI 
aldone indikas, ke ĝi estas 
heredita de Edouard Waterkotte 
el la urbo Colmar en Francio. 

La tria ekzemplo indikas, ke 
la koncerna 147-paĝa libro, 
heredita de E. Waterkotte, kon- 
sulteblas en CDELI kaj ankaŭ 
en la kolekto de R. Haupenthal. 


Tiuj tri ekzemploj montras, ke 


la kolekto-signaturo de ĉiu 
libro alportas tre precizajn 
indikojn. Koncerne al CDELI, 
ne simple pri situo mem de la 
libro en la ĝenerala librokolek- 
to, kio faciligas ĝian trovon, 
sed ankaŭ la mencion de la 
donacinto. 

La Bibliografio di Ido kelk- 
foje alportas korektigajn indi- 
kojn. Ekzemple ĵus antaŭ la tri 


menciitaj verkoj, legiĝas tiu ĉi 
registraĵo: 

Beaufront, L. de: Compedio de grama- 
tica del lenguaje internacional Ido. San 
Jose (Costa Rica)/1926/: Trejos Her- 
manos. 76p. RH: 398/72. 

Tiu registraĵo, kiel indikas ties 
signaturo, troviĝas en la kolekto 
de Reinhard Haupenthal. Ĝi fakte 
mencias Louis de Beaufront kiel 
aŭtoron de la listigita verko. Sed 
aldonita noto de Goncalo Neves . 
atentigas, ke fakte de Beaufront 
ne estas la aŭtoro mem de la 
koncerna verko. Ni citu en ido la 
koncernan noton de Neves: 

L. de Beaufront ne esas l'autoro di ca 
verko. En BFL, 1927/102-103, p.308. 
L. de B. ya naracas ke il “tre forte 
surprizesis” (Je fus tres fortement 
surpris) kande il recevis la verko de 
Kostaika, somere di 1926. En letro 
quan L. de B. parcitas en la mencionita 
revuo, la editoro Trejos Hermanos 
informas ke la verkon kompozis la 
Jeranto Juan Trejos surbaze di verki da 
L. de Beaufront. Hike. ? 

Dum en unua parto de la 
Bibliografio di Ido la verkoj 
estas kronologie registritaj, en 
la dua parto ĉiuj reaperas lis- 
tigitaj laŭ ties aŭtoro aŭ traduk- 
isto. Tiel oni ricevas plenan lis- 
ton de la verkaro de ĉiu verk- 
isto kaj de ĉiu tradukisto, kio 
ege utilas. Fakte tiu dua parto 
de la Bibliografio di Ido titolita 
Listo dil libri segun l'autoro e 
la tradukero plej gravas por la 
konsulto. Ĝi alportas al la 
konsultantoj de la Bibliografio 
di Ido kiel eble plej kompletan 
liston de la verkoj de ĉiu ido- 
verkisto, pri Tazio Carlevaro 
dek sep priskribojn kaj pri 
Goncalo Neves dudek ses, in- 
ter kiuj la plimulto ne ekzistas 
papere, ĉar fakte ili estas ret- 
produkto aŭ, kiel indikite, pa/- 














edituro, kiel cetere estas la 
Bibliografio di Ido mem. Tio 
signifas, ke el ili ne ekzistas 
normala papera eldono. 

Fakte la bibliotekoj katalogas 
nur presitajn dokumentojn, tio 
signifas nur paperajn dokumen- 
tojn. Se CDELI povis katalogi 
la verkon Bibliografio di Ido, 
tio eblis, ĉar Tazio Carlevaro 
havigis al ĝi paperan ekzem- 
pleron, kiun li mem produktis. 
Tion memorigas ambaŭ leteroj 
IC en la kataloga signaturo Li 
TC 171, la literoj TC mencias, 
ke la donacinto estis d-ro Tazio 
Carlevaro. 

Fakte la plimulto de la nunaj 
ret-produktoj ĝenerale mankas 
en la bibliotekoj. Kiam aŭtoro 
forgesas mem havigi paperan 
specimenon el siaj eldonaĵoj al 
preciza biblioteko, tiam nenio 
restos el liaj produktaĵoj je la 
fermo de lia retejo. La ret-pro- 
duktado efemeras! Anoncita 
retaĵo definitive perdiĝas je la 
fermo de la koncerna retejo. Do 
Je la ferma momento de la 
retejo, persistos nur la paperaj 
dokumentoj, kiujn la retposed- 
into estis donacinta al biblio- 
teko. 

Konk!ude al mia prezento de 
la Bibliografio di Ido, mi ŝatas 
rememorigi, ke kadre de KCE 
estis organizita, danke al Tazio 
Carlevaro, kultura studsemajno 
por idistoj, dum kiu la ido- 
poeto Andreas Juste prelegadis 
pri sia verkaro proza kaj poezia 
kaj ankaŭ pri la disvolviĝo de 
la ido-literaturo.” Pro mia tiama 
instruista aktiveco, mi bedaŭr- 
inde povis nur duontempe ĉe- 
esti tiun memorindan kulturan 
renkonton, dum kiu Andreas 











Juste ne nur prezentis la propran 
verkaron prozan kaj poezian, 
sed ankaŭ raportis pri la dis- 
volviĝo de la ido-kulturo. Kaj 
mi bone memoras, ke Andreas 
Juste konkludis tiun renkonton 
per anonco, ke pere de siaj pre- 
legaj notoj kaj dokumentaro, li 
intencas verki historion de la 
ido-literaturo. 

Lia morto bedaŭrinde baldaŭ 
neniigis la projekton. Sed kiu 
ekzamenas la verkon Biblio- 
grafio di Ido, tiu fakte povas 
malkovri kvardek priskribojn 
koncerne al Andreas Juste. Kaj 
pluraj el ili ĝuste raportiĝas al 
lia ĉaŭdefona prelega semajno, 
kiel indikas la sekva priskribo: 





| Juste, Andreas: /Teksti del/Antologio dil Idolinguo 
[l-a e Il-a tomo], (1973 e 1979). Texto bilingua 
| (Ido-italiana). Trad. da Zangoni, F. En: [Kolekto 
| 2], Padova, 2005, 93 p. (p. 10-34, 72-90). (pdf- | 
| edituro). Trovebla en: https://archive.org/details/ | 
| konsili exempli rimaro antologio. | 

















Tio estas, ke la koncerna ital- 
lingvano F. Zangoni alportis 
sian kunlaboron al la kultura 
projekto de Andreas Juste, kaj 
se lia retejo daŭre funkcias, eble 
la entreprenita verko estos ne 
nur konsultebla, sed ankaŭ eble 
kaptebla, publikebla kaj daŭr- 
igebla. 

Almenaŭ konsultontoj de la 
Bibliografio di Ido, konsciu, ke 
ĝiaj verkintoj Tazio Carlevaro, 
Reinhard Haupenthal, Tiberio 
Madonna kaj Goncalo Neves 
reale liveris al ni tre gravan 
interlingvistikan verkon, kiu 
definitive malhelpos absolutan 
forgeson pri kultura aktiveco de 
la mondlingvaj pioniroj prak- 
tikintaj la planlingvon Ido. €e 

